stanford-oval/wikipedia huggingface dataset:
Ruth Hannula

Ruth Ellen Hannula (2. maaliskuuta 1894 Ruovesi – 25. helmikuuta 1920 Porvoo) oli suomalainen ruotsin kielellä kirjoittanut runoilija.
Teoksia

Skogens sånger.     Schildt, Borgå 1917
1918 i snö och sol.    Söderström, Helsingfors 1918
Unga visor : dikter.   Söderström, Helsingfors 1919
Rolf Manner

Karl Rolf Manner (27. lokakuuta 1919 Lemland, Ahvenanmaa – 2. huhtikuuta 2003) oli suomalainen maataloustieteilijä. Hän oli Maatalouden tutkimuskeskuksen kasvinjalostuslaitoksen johtaja professorin arvolla vuodesta 1965. Hän tutki peltokasvien jalostamista ja sen metodiikkaa.
MidAmerican Energy Company

| MidAmerican Energy Company |
| --- | --- |

Tunnuslause:  ”Obsessively, relentlessly at your service”
Yritysmuoto:  osakeyhtiö
Perustettu:  1995
Toimitusjohtaja:  William J. Fehrman
Kotipaikka:  Des Moines, Iowa
Toiminta-alue:  Iowa, Illinois, Etelä-Dakota, Nebraska
Toimiala:  energia
Tuotteet:  sähkön tuotanto ja siirto, maakaasu
Liikevaihto:  2,668 mrd. USD (2016)
Liikevoitto:  392 milj. USD (2016)
Henkilöstö:  3 320 (2016)
Emoyhtiö:  Berkshire Hathaway Energy
Omistaja:  Berkshire Hathaway
Kotisivu:  www.midamericanenergy.com
Infobox OKVirheellinen NIMI-arvo: 
MidAmerican Energy Company on yhdysvaltalainen energia-alan yhtiö, jonka kotipaikka on Des Moinesissa, Iowassa. Se palvelee 760 000 sähkön käyttäjää sekä 742 000 maakaasun ostajaa Iowassa, Illinoisissa, Etelä-Dakotassa ja Nebraskassa. MidAmerican Energy muodostettiin 1995 Iowa-Illinois Gas and Electric Companyn ja Midwest Resources yritysten yritysfuusiossa. Yhtiö on osa Warren Buffettin Berkshire Hathaway sijoitusyhtiötä. Berkshire Hathaway omistaa 90% Berkshire Hathaway Energy -yhtiöstä, joka on MidAmerican Energy Companyn emoyhtiö.
Yhtiö omistaa Council Bluffsissa, Iowassa Walter Scott, Jr. Energy Center -kivihiilivoimalan, jossa on neljä tuotantoyksikköä, joiden teho yhteensä on 1 610 MW. Yhtiö on myös investoinut merkittävästi uusiutuviin energianlähteisiin, erityisesti tuulivoimaan.
Sagami-rautatiet

| Sagami-rautatiet> 相模鉄道株式会社.Sagami Railway Co., Ltd. |
| --- | --- |

Perustiedot
 Sagami-rautateiden linjakartta
Valtio:  Japani
Toiminta-alue:  Kantō
Perustettu:  24. marraskuuta 1964
Rataverkko
Verkoston pituus:  38,1 km
Kotisivu
Sōtetsun 10000-sarjan juna
Sagami-rautatiet (jap. 相模鉄道株式会社, Sagami tetsudō kabushikigaisha), lyhyemmin Sōtetsu (jap. 相鉄), on japanilainen rautatieyhtiö, joka toimii Suur-Tokion alueella Kanagawan prefektuurissa. Se luetaan suurten yksityisten rautatieyhtiöiden (ōte-shitetsu) joukkoon. Sōtetsun rautatielinjojen yhteispituus on 38,1 kilometriä, ja se kuljettaa vuodessa noin 230 miljoonaa matkustajaa (vuonna 2017). Asemia yhtiöllä on käytössään 25 kappaletta. Sōtetsu on osa Sōtetsu Groupia, johon kuuluu 30 yritystä liikenteen, matkailun, vähittäiskaupan ja kiinteistökehityksen aloilta.
Yhtiöllä on 1 163 työntekijää (vuonna 2018). Sen pääkonttori sijaitsee Jokohaman kaupungin Nishin suuralueella.
Historia

Sagami-rautatiet on alun perin perustettu joulukuussa 1917. Toisen maailmansodan aikana vuonna 1943 se fuusioitui Jinchū-rautateiden kanssa, jolloin sen verkoston pituus kasvoi 61,8 kilometriin, mutta jo seuraavana vuonna noin 35 kilometrin pituinen nykyisin JR Higashi-Nihonin Sagami-linjana tunnettu osuus otettiin valtion haltuun. Nykyinen yritys on perustettu virallisesti vuonna 1964.
Linjat

Sagami-rautateiden kaksi matkustajaliikenteen käytössä olevaa rautatielinjaa palvelevat Jokohaman kaupunkia ja ympäröiviä kaupunkeja Kanagawan prefektuurissa. Merkittävin terminaali on Jokohaman rautatieasema. Lisäksi yhtiö liikennöi lyhyttä, rahtiliikenteen käytössä olevaa Atsugi-linjaa. Rakenteilla on yhteys pohjoiseen Tokion suuntaan, joka mahdollistaisi vastavuoroisen läpiajoliikenteen JR:n ja Tōkyū-rautateiden linjoille.
| Symboli | Linja | Japaniksi | Reitti | Pituus (km) |
| --- | --- | --- | --- | --- |
|  | Päälinja | 本線 | Jokohama–Ebina | 24,6 |
|  | Izumino-linja | いずみ野線 | Futamatagawa–Shōnandai | 11,3 |
|  | Atsugi-linja | 厚木線 | Sagami-Kokubunin liikennepaikka–Atsugi | 2,2 |
Aiheesta muualla

Kuvia tai muita tiedostoja aiheesta Sagami-rautatiet Wikimedia Commonsissa
Yhtiön internetsivut (japaniksi) (englanniksi) (kiinaksi) (koreaksi) (thaiksi)
Romanssi Las Vegasissa

| Romanssi Las Vegasissa> The Only Game in Town |
| --- | --- |

Ohjaaja:  George Stevens
Käsikirjoittaja:  Frank D. Gilroy
Tuottaja:  Fred Kohlmar Edgar Lansbury
Säveltäjä:  Maurice Jarre
Kuvaaja:  Henri Decaë
Leikkaaja:  John W. Holmes William Sands
Pukusuunnittelija:  Mia Fonssagrives-Solow
Valmistustiedot
Valmistusmaa:  Yhdysvallat
Tuotantoyhtiö:  20th Century Studios
Levittäjä:  20th Century Studios
Kesto:  113 minuuttia
Alkuperäiskieli:  englanti
Aiheesta muualla
IMDb
Elonet
AllMovie
Infobox OKNimi-testi OK: 
Romanssi Las Vegasissa (The Only Game in Town) on George Stevensin viimeiseksi jäänyt ohjaustyö, Frank D. Gilroyn oman näytelmänsä pohjalta käsikirjoittama draamaelokuva vuodelta 1970. Sen pääosia näyttelevät Elizabeth Taylor ja
Warren Beatty.
Juoni

Ikääntynyt Las Vegasin revyytyttö Fran (Taylor) on kyllästynyt odottamaan toimettomana sanfranciscolaisen miesystävänsä vuosia lupailemaa avioeroa vaimostaan. Nainen rakastuukin itseään hieman nuorempaan ravintolapianistiin, peliriippuvaiseen Joeen (Beatty), joka haaveilee kasinovoitosta päästäkseen pois Las Vegasista.
Vastaanotto

Aikalaiskritiikit olivat vaihtelevia. Muun muassa The New York Timesin Vincent Canby murskasi elokuvan miltei kaikilta osiltaan. Hänestä nimekkäiden tähtien valjastaminen köykäisen Broadway-flopin banaalin elokuvasovituksen luuserihahmoiksi ei lainkaan toimi. Helsingin Sanomien Pertti Avola kirjoitti 16 vuotta myöhemmin Romanssin Las Vegasissa olevan näytelmäpohjansa vuoksi hieman rajoittunut ja ummehtunut elokuva, jonka perusmateriaali on haurasta. Stevens on hänestä kuitenkin onnistuneesti nostanut elokuvansa keskipisteeksi koskettavan, aidosti ihmissuhteen kipeyttã kuvaavan ytimen.. Saman lehden Mikael Fräntin mielestä tämä George Stevensin viimeiseksi jäänyt ohjaustyö on kitkerã rakkausdraama ikääntyvästä ilotytöstä ja häviöön tuomitusta nuoresta uhkapelurista. ”Las Vegasin pettävissä kimalluskulisseissa he yrittävät tarrautua toisiinsa ja haukata palan amerikkalaisesta unelmasta, mutta ennuste ei ole hyvä.”
Mid Finland Truckmeeting

Mid Finland Truckmeeting on Viitasaarella vuosittain kesäkuussa järjestettävä kuljetus- ja harrasteajoneuvonäyttely. Tapahtuma toteutetaan Viitasaaren keskustan alueella.
Truckmeeting-tapahtumassa on esillä raskasta kalustoa, työkoneita ja vanhoja ajoneuvoja eri vuosikymmeniltä.
Tapahtuma on tarkoitettu koko perheelle. Tilaisuuteen on vapaa pääsy.
Vuonna 2022 tapahtumassa esiintyivät Käärijä ja Millenium Project.
Vuonna 2023 Mid Finland Truckmeetingin after partyissä esiintyivät Oku Luukkainen, Mansesteri ja Mäkki sekä Poju.
Vuoden 2024 Truckmeetingissä esiintyvät Faija, Kymppilinja, Pasi ja Anssi sekä dj Suvi B. Tapahtuma on normaaliin tapaan kaksipäiväinen.
Ruth Gordon

Ruth Gordon vuonna 1919.
Ruth Gordon 1946.
Ruth Gordon Jones (30. lokakuuta 1896 – 28. elokuuta 1985) oli yhdysvaltalainen näyttelijä ja käsikirjoittaja. Hän syntyi Massachusettsissa ja oli vanhempiensa ainoa lapsi.
Gordon esiintyi näytelmissä, elokuvissa ja televisiossa. Elokuvista tunnetuimpia ovat Rosemaryn painajainen (1968) ja Harold ja Maude (1971); ensin mainitusta hän sai parhaan naissivuosan Oscar-palkinnon vuonna 1968.
Gordon voitti myös kaksi Golden Globea (1966, 1969) ja Emmy-palkinnon (1979). Hän oli vuoden 1956 Tony-ehdokas. Hänellä oli kaksi avioliittoa puolisoinaan vuosina 1921–1927 Gregory Kelly ja vuodesta 1942 Garson Kanin.
Gordon kuoli 88-vuotiaana aivoverisuonisairauteen samassa osavaltiossa, jossa oli syntynyt.
Aiheesta muualla

Ruth Gordon Internet Movie Databasessa. (englanniksi)
Rubén López Ardón

Rubén López Ardón (s. 19. kesäkuuta 1934 Ocotal) on nicaragualainen roomalaiskatolinen piispa. Hänet vihittiin papiksi 22. joulukuuta 1961 ja nimitettiin Estelin hiippakunnan johtoon 2. tammikuuta 1979. Piispaksi konsekroinnin suoritti 27. toukokuuta paavi Johannes Paavali II, jota avustivat Duraisamy Simon Lourdusamy ja Eduardo Martínez Somalo. López Ardón erosi tehtävistään piispana 6. maaliskuuta 1990.
Ruth Hedvall

Ruth Hedvall vuonna 1917.
Ruth Maria Hedvall (8. lokakuuta 1886 Vaasa – 7. helmikuuta 1944 Helsinki) oli suomalainen lyseon lehtori ja ruotsin kielellä kirjoittanut kirjallisuudentutkija.
Ruth Hedvallin vanhemmat olivat kollega Niklas Hedvall ja Seidi Kalm. Hedvall pääsi ylioppilaaksi 1904 ja valmistui filosofian kandidaatiksi 1910 ja tohtoriksi 1915. Väitöskirjan aiheena oli Johan Ludvig Runebergin runouden tyyli.
Hedvall toimi Helsingin ruotsalaisen tyttökoulun nuorempana lehtorina vuoteen 1921 ja Helsingin ruotsalaisen tyttölyseon ruotsinkielen vanhempana lehtorina 1923–1944. Hedvall menehtyi Helsingin suurpommituksissa.
Teoksia

Runebergs poetiska stil: studier. (Väitöskirja.) Skrifter utgivna av Svenska litteratursällskapet i Finland 122. Helsingfors 1915, http://www.sls.fi/sv/utgivning/runebergs-poetiska-stil
Finlands svenska litteratur. Skrifter utgivna av Åbo Akademikommitté 5. Schildt, Helsingfors 1917.
Gustaf Idman-Idestam: Dikter. Utgivna och försedda med en inledning av Ruth Hedvall. Schildt, Helsingfors 1917.
Friedrich Hölderlin. 1921
Johan Ludvig Runeberg: Julkvällen. Förklaringar av Ruth Hedvall. Schildt, Helsingfors 1927. (Ny upplaga: Söderström, Helsingfors 1938.)
Johan Ludvig Runeberg: Kung Fjalar: en dikt i fem sånger. Förklaringar av Ruth Hedvall.Schildt, Helsingfors 1927. (Nya upplagor: Söderström, Helsingfors 1940, 1946, 1956, 1965.)
Johan Ludvig Runeberg: Älgskyttarne: nio sånger. Förklaringar av Ruth Hedvall och Emil Olson. Beijers Bokförlagsaktiebolag, Stockholm 1914; Schildt, Helsingfors 1927. (Nya upplagor: Söderström, Helsingfors 1932, 1938, 1949, 1950, 1963.)
Johan Ludvig Runeberg och hans diktning. Söderström, Helsingfors 1931. (2. uppl.  1941.)
Svensk litteraturhistoria: för mellanskolor. Söderström, Helsingfors 1951. (3. omarbetade upplaga 1963.)
Meriradionumero

Ruotsalaisen M/S Finnmillin MMSI-numero on 266294000.
Meriradionumero eli MMSI-numero (engl. Maritime Mobile Service Identity) on laivakohtainen radiotunnistenumero, joka aina DSC-kutsun eli digitaalisen selektiivikutsun yhteydessä tulee lähetetyksi. Numeron ansiosta voi tehdä VHF DSC -radion kautta automaattisia kutsuja.
MMSI muodostuu yhdeksästä numerosta, joista kolme ensimmäistä kertoo aluksen kansallisuuden. Näitä numeroita kutsutaan nimellä MID eli Maritime Identification Digit. Esimerkiksi Alankomaissa meriradionumeron alku on joko 244, 245 tai 246. Kuuden viimeisen numeron avulla alus puolestaan tunnistetaan.
Meriradionumeron myöntää alukselle sen rekisteröintivaltion viranomaiset, Suomessa Liikenne- ja viestintävirasto Traficom. Numerot liitetään yleiseen tietokantaan, josta selviävät esimerkiksi aluksen omistajat ja tietoa itse aluksesta. Myös rannikkoradioasemilla on omat yksilölliset MMSI-numeronsa ja kaikilla aluksilla on mahdollisuus kutsua niitä.
Aiheesta muualla

Maritime Mobile Service Identity (englanniksi)
Merlin (täsmennyssivu)

Merlin voi tarkoittaa esimerkiksi seuraavia:
Merlin, myyttinen englantilainen velho
Merlin, SpaceX:n rakettimoottoriperhe
Merlin, Rolls-Roycen lentokonemoottori
Merlin, brittiläinen televisiosarja vuosilta 2008–2014
Henkilönnimenä:
Merlin Joseph Guilfoyle, roomalaiskatolinen piispa
Dino Merlin, bosnialainen laulaja ja muusikko
Merlin Olsen, amerikkalaisen jalkapallon pelaaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Merlin”, voi hakea sivunnimihaulla, laajalla sivunnimihaulla tai tekstihaulla.
Merlin Joseph Guilfoyle

Merlin Joseph Guilfoyle (15. heinäkuuta 1908 San Francisco – 20. marraskuuta 1981) oli yhdysvaltalainen roomalaiskatolinen piispa. Hänet vihittiin papiksi San Franciscon arkkihiippakuntaan 10. kesäkuuta 1933 ja nimitettiin sen vihkipiispaksi sekä Bullan titulaaripiispaksi 24. elokuuta 1950. Piispaksi vihkiminen seurasi 21. syyskuuta. Pääkonsekraattorina toimi John Joseph Mitty, jota avustivat James Joseph Sweeney ja Hugh Aloysius Donohoe.
Guilfoyle sai 12. marraskuuta 1969 nimityksen Stocktonin piispaksi, jona hän toimi, kunnes erosi 4. syyskuuta 1979. Hän osallistui Vatikaanin toiseen kirkolliskokoukseen.
Markus Rogan
Aiheesta muualla

Markus Roganin kotisivut (Arkistoitu – Internet Archive) (saksaksi)
Miesten 100 metrin selkäuinnin pitkien ratojen Euroopan-mestarit
Miesten 200 metrin sekauinnin pitkien ratojen Euroopan-mestarit
Miesten 200 metrin selkäuinnin pitkien ratojen Euroopan-mestarit
Rubén Martínez

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Rubén Iván Martínez Andrade
Syntymäaika: 22. kesäkuuta 1984 (ikä 40)
Syntymäpaikka: Coristanco, Espanja
Pelipaikka: maalivahti
Pituus: 187 senttimetriä
Seura
Seura: Levante
Pelinumero: –
Junioriseurat
1994–1996: Bergantiños
1996–1997: Orillamar
1997–2004: Barcelona
Seurat
| Vuodet | Seura | O | (M) |
| 2002–2007 | Barcelona B | 97 | (0) |
| 2004–2008 | Barcelona | 2 | (0) |
| 2007–2008 | → Racing Ferrol (laina) | 0 | (0) |
| 2008–2010 | Cartagena | 76 | (0) |
| 2010–2013 | Málaga | 11 | (0) |
| 2012–2013 | → Rayo Vallecano (laina) | 30 | (0) |
| 2013–2014 | Rayo Vallecano | 34 | (0) |
| 2014–2015 | Almería | 23 | (0) |
| 2015– | Levante | 0 | (0) |
 Seurajoukkueuran tilastot kattavat vain kansalliset sarjat, päivitetty 19. kesäkuuta 2015.
Rubén Iván Martínez Andrade, pelaajanimeltään Rubén (s. 22. kesäkuuta 1984 Coristanco, A Coruñan maakunta, Espanja) on espanjalainen jalkapallomaalivahti, joka edustaa Espanjan pääsarjassa Primera Divisiónissa pelaavaa Levantea.
Rubén siirtyi Barcelonan junioreihin 13 vuoden iässä ennen kauden 1997–1998 alkua. Tätä ennen hän pelasi Bergantiñosin ja Orillamarin  juniorijoukkueissa kotiseudullaan A Coruñan maakunnassa. Barcelonan edustusjoukkueessa Rubén on esiintynyt kahdessa pääsarjaottelussa kaudella 2004–2005. Hän toimi edustusjoukkueen kolmosmaalivahtina Víctor Valdésin ja Albert Jorqueran jälkeen, jonka lisäksi hän pelasi B-joukkueen maalivahtina.
Kauden 2007–2008 hän vietti lainalla Racing Ferrolissa, jossa ei vastuuta kuitenkaan tullut. Vuonna 2008 Rubén siirtyi Cartagenaan vapauduttuaan sopimuksestaan. Hän pelasi kahden kauden aikana yhteensä 80 ottelua.
25. elokuuta 2010 hän siirtyi Málagaan 1,35 miljoonan euron siirtokorvauksella.
Megaherzin diskografia

| 0 | 1 | 2 |
| --- | --- | --- |

Julkaisut
| ↙Studioalbumit | 10 |  |
| ↙Kokoelmat | 2 |  |
| ↙EP:t | 5 |  |
| ↙Singlet | 15 |  |
| ↙Musiikkivideot | 9 |  |
Megaherz on saksalainen industrial metal -yhtye. Se perustettiin Münchenissä vuonna 1993. 
Megaherzin merkitsee megasydäntä ja on samalla sanaleikki sanan muistuttaessa megahertsiä.
Studioalbumit

Hezwerk (1995)
Wer Bist Du? (1997)
Kopfschuss (1998)
Himmelfahrt (2000)
Herzwerk II (2002)
5 (2004)
Heuchler (2008)
Götterdämmerung (2012)
Zombieland (2014)
Komet (2018)
In Teufels Namen (2023)
Remixalbumit

Loblieder (2010)
Singlet

Gott sein (1997)
Rock Me Amadeus (1998)
Liebestöter (1998)
Freiflug (1999)
Himmelfahrt (2000)
Herzblut (2002)
Gott Sein '04 (2004)
Dein Herz Schlägt (2004)
Mann von Welt (2008)
Jagdzeit (2011)
Gegen Den Wind (2013)
Wir Könnten Götter Sein (2014)
Vorhang Auf (2017)
Komet (2018)
Von Oben (2018)
EP:t

Freiflug EP: The early years (1996-2000) (2007)
Mann von Welt (2008)
Heuchler (2008)
Jagdzeit (2011)
Erdwärts (2015)
Kokoelmat

Querschnitt (2011)
Totgesagte Leben Länger (2009)
Musiikkivideot

Freiflug (1999)
Jagdzeit (2011)
Herz aus Gold (2013)
Himmelsstürmer (2014)
Für Immer (2014)
Einsam (2016)
Vorhang Auf! (2017)
Komet (2018)
Nicht Genug (2018)
Merlo SpA

Merlo S.p.A. on vuonna 1964 perustettu italialainen perheyritys ja kurottajavalmistaja. Yhtiön tehdas sijaitsee Cuneossa, Italiassa. Merlon on perustanut Giuseppe Amilcare Merlo. Suomessa Merlo-kurottajien maahantuojana toimii Rotator Oy.
Melanie Martinez

| Melanie Martinez |
| --- | --- |
 Melanie Martinez esiintymässä New Yorkissa vuonna 2014.
Henkilötiedot
Koko nimi:  Melanie Adele Martinez
Syntynyt: 28. huhtikuuta 1995 (ikä 29) Queens, New York, Yhdysvallat
Ammatti:  laulaja lauluntekijä teatteriohjaaja valokuvaaja
Muusikko
Taiteilijanimi:  Melanie Martinez
Laulukielet:  englanti
Aktiivisena:  2012–
Tyylilajit:  indie pop electropop
Soittimet:  kitara, banjo, ukulele
Levy-yhtiöt:  Atlantic Records
 Nimikirjoitus
Aiheesta muualla
Kotisivut
  [ Muokkaa Wikidatassa ] [ ohje ]  
Melanie Adele Martinez (s. 28. huhtikuuta 1995 Queens, New York) on yhdysvaltalainen näyttelijä  ja lauluntekijä. Martinezin tyylilajit ovat indie pop ja electropop.
Martinez osallistui The Voice -laulukilpailuun vuonna 2012. Kilpailussa hän pääsi kuuden joukkoon Adam Levinen joukkueessa. Viidennellä viikolla hän putosi jatkosta yleisöäänestyksen jälkeen.
Martinez alkoi työskennellä oman soolomateriaalinsa parissa. Vuonna 2014 Martinez julkaisi kappaleen ”Dollhouse”. Samana vuonna ilmestyi myös Martinezin ensimmäinen EP-levy Dollhouse, jolla on neljä kappaletta: ”Dollhouse”, ”Carousel”, ”Dead To Me” ja ”Bittersweet Tragedy”. Vuonna 2014 Martinez alkoi käydä kiertueilla. Edellä mainittujen kappaleiden lisäksi hän esitti versioita muiden kappaleista, esimerkiksi Beyoncén kappaleen ”Drunk in Love”. Vuonna 2015 hän julkaisi albumin Cry Baby, joka ylsi kuudennelle sijalle Billboard 200 -listalla. Martinezin elokuva ja soundtrack  'K-12' ilmestyivät samanaikaisesti 6. syyskuuta 2019.  [lähde? ]
Diskografia

| Nimi | Julkaisuvuosi | Korkein lista saavutus | Laulujen määrä |
| --- | --- | --- | --- |
| Dollhouse | 2014 | 4 | 4 |
| Cry Baby | 2015 | 1 | 13 |
| Cry Baby (Deluxe) | 2015 | ? | 16 |
| K-12 | 2019 | 1 | 13 |
| K-12 (After School-Deluxe Edition) | 2020 | ? | 20 |
| Portals | 2023 |  | 13 |
Aiheesta muualla

Melanie Martinezin kotisivut (englanniksi)
Melanie Martinez Discogsissa. (englanniksi)
Ruusulehdon koulu

Ruusulehdon koulu on koulu Pietarsaaressa. Koulurakennuksen suunnitteli Lars Sonck, ja se valmistui vuonna 1927. Rakennus on suojeltu, mutta 1980-luvulla sen eteläpuolelle rakennettiin uusi rakennus, joka kytkettiin vanhaan rakennukseen liittymäkäytävällä. Samana vuonna valmistunut Heimbackan koulu Kolpissa on rakennettu samojen piirustusten pohjalta. Ruusulehdolla on vuodesta 2010 lähtien toiminut resurssikoulu.
Rogues Gallery

Rogues Gallery on vuonna 2001 MC Cannonballin pohjalle muodostettu lahtelainen rikollisryhmä. Rogues Galleryn jäsenet ovat syyllistyneet muun muassa huumeiden (amfetamiinin, ekstaasin, hasiksen, yms.) maahantuontiin ja jakeluun muun muassa Lahdessa, Turussa, Tampereella, Jyväskylässä, Helsingissä, Äänekoskella, Kuopiossa ja Lieksassa sekä varkauksiin ja väkivaltarikoksiin. Ryhmään kuuluu noin 20 täysjäsentä, joista kaksi tuomittiin. Ryhmän organisoituminen ja kurinpitomenettelyt noudattavat "rikollisten moottoripyöräryhmien" tapoja, mutta kyseessä ei ole moottoripyöräkerho.
Ryhmään kuuluu jäseniä (members), ehdokasjäseniä (prospects), kannattajia (hangarounds) ja halukkaita (wannabes). Jengiin ja sen lähipiiriin kuuluu arviolta 50-200 henkilöä [lähde? ]. Halukkaiden ei sallita kantaa ryhmälle ominaista mustaa nahkaliiviä. Jotkut kahdeksasta keskeisestä jäsenestä ovat kuuluneet aikaisemmin Cannonball MC Lahti -ryhmään.
Rikoksia > Palopommi kouvolalaisravintolaan

Kouvolan käräjäoikeus tuomitsi yhden räjähtämättömäksi jääneen palopommin kouvolalaiseen ravintolaan vieneen Cannonball MC:n jäsenen 3. joulukuuta 1999 ehdottomaan kolmen vuoden ja kahdeksan kuukauden vankeusrangaistuksen ja toisen Cannonball MC:n johtohenkilöihin kuuluvan henkilön kahden vuoden ja kuuden kuukauden ehdottomaan vankeuteen. Ravintolaan 4. huhtikuuta 1999 asetetun pommin ajastimena käytetyn munakellon kahva oli juuttunut kiinni ennen aiottua räjäytyshetkeä. Kaiken kaikkiaan syytettyinä oli viisi MC Cannonballin henkilöä. Ravintola oli asettanut MC Cannonballin jäsenet porttikieltoon.
Cannonball MC Lahti

Lahden käräjäoikeudessa Boualem Benguerrah ja Toni Mauritz Vainio tuomittiin 17. lokakuuta 1998 2 vuodeksi 4 kuukaudeksi vankeuteen kiristyksen yrityksestä, törkeän ryöstön yrityksestä ja ampuma-aserikoksesta sekä Vainion myös teräaseen hallussapidosta. Djamel Benguerrah ja Pertti Ilmari Hämäläinen tuomittiin vankeuteen törkeän ryöstön yrityksestä ja ampuma-aserikoksesta.
Kiristysyrityksen kohteeksi joutui Boualem Benguerrahille yrityksen välittänyt liikemies. Yrityksellä oli maksettavanaan 600 000 markan jälkiverot, joita ostaja yritti periä välittäjältä. Ostaja ei tiennyt, että saatava oli selvitetty kirjanpidon ulkopuoliselta tililtä. Elokuun puolessa välissä liikemies työnnettiin Lahden Kahvisaaressa veteen. Toiseen neuvotteluun liikemies meni aseenkantoluvan ja aseen hankkineena sekä 36 000 markkaa maksaneen kolmen aseistautuneen turvamiehen kanssa. Myös ostaja tuli kolmen muun kanssa aseistatuneena Jokimaan raviradalle neuvottelemaan, jolloin liikemiehen jalkaan osoitettiin aseella.
Cannonball MC Lahti/Rogues Gallery ja Bandidos > Pizzeriamurhat

Cannonball MC Lahden jäsenet kostivat vuonna 1999 tapahtuneen ampumatapauksen ampumalla Lahdessa 18. tammikuuta 2000 Bandidos MC:n johtaja Björn Isakssonin, jäsenen Sakke Pirran sekä Black Rhinosin Juha Jalosen.
Rautatienkadun ja Puistokadun risteyksessä sijaitsevan ravintolan eteen oli pysähtynyt kaksi autoa, joista juoksi sisälle ravintolaan kolme miestä. Ravintolassa alettiin ampua kello 12.18. Kolmen kuolleen lisäksi myös sivullisia haavoittui, joista yksi joutui sairaalahoitoon. Samana päivänä yhden kuolleista Bandidosin jäsenistä olisi pitänyt olla vastaamassa aikaisempia tekoja koskeviin syytteisiin Lahden käräjäoikeudessa. Jutussa otettiin kiinni kymmenen henkilöä, joista ketään ei iltaan mennessä pidätetty.
Oikeudenkäynti, jossa yhden surmansa saaneista olisi pitänyt esiintyä syytettynä törkeästä pahoinpitelystä, liittyi vuoden 1998 lokakuussa Lounaankadulla Lahdessa sattuneeseen ampumatapaukseen, jossa Bandidosin jäsen ja kokelasjäsen olivat ampuneet entisiä Cannonballin jäseniä reiteen.
Lahden käräjäoikeus tuomitsi Eikka Lehtosaaren ja Sami Koivulan 11. huhtikuuta 2001 kolmesta murhasta sekä yhden murhan yrityksestä elinkautiseen vankeuteen. Kolmannelle ampujalle Pertti Hämäläiselle tuomittiin kymmenen vuotta ehdotonta vankeutta ampuma-aserikoksesta, murhayrityksestä sekä vaaran aiheuttamisesta siksi, ettei hänen aseensa toiminut eikä hän voinut ampua. Esa Lampinen tuomittiin viideksi vuodeksi vankeuteen autonkuljettamisesta avunantona kolmeen murhaan. Ampujat hakivat oikeuden ruokatauon aikana aseet ja menivät pizzeriaan, missä oli Bandidosin ja Rhinosin jäseniä ruokailemassa. Pertti Hämäläisen haulikko lakkasi toimimasta ensimmäisen uhrin käteen osuneen laukauksen jälkeen. Koivula ampui kuudesti ja Lehtosaari kahdeksan kertaa. Pizzeriassa oli 23 henkeä, joista loukkaantuneita oli viisi, joista kaksi oli täysin sivullisia. Yksi ammutuista selvisi luotiliiviensä ansiosta. Kouvolan hovioikeus säilytti ampujien tuomiot elinkautisina.
Cannonball MC Lahti/Rogues Gallery ja Bandidos > Ravintola Iltakoulun ampumatapaus

Bandidosin Suomen presidentin ja toisen jäsenen epäiltiin ampuneen Glock 17 -tyyppisellä pistoolilla 29. heinäkuuta 2005 kahta ravintola Iltakoulussa istunutta Rogues Galleryn jäsentä Vaasanaukiolla Helsingin Sörnäisissä, joista keskivartaloon haavoittunut on Rogues Galleryn presidentti Djamel Benguerrah.